APROBACIÓN DAS BASES REGULADORAS POLAS QUE SE CONVOCA O CONCURSO DE COMPARSAS DE ENTROIDO 2024 DO CONCELLO DE BAIONA
ADMINISTRACIÓN LOCAL — Municipal — Baiona (Subvencións e axudas, 04/01/2024)

Por acordo da Xunta de Goberno Local de data 28 de decembro de 2023, aprobáronse as bases reguladoras polas que se convoca o Concurso de Comparsas de Entroido 2024, e se ordena a súa publicación no BOPPO. Regulación dos premios con motivo do Concurso de Comparsas de Entroido do ano 2024, organizado pola Concellería de Cultura do Concello de Baiona. A inscrición para participar, deberá formalizarse na Oficina de Rexistro do Concello de Baiona en horario de 9 a 14h. ou na súa Sede Electrónica, dende o día seguinte da publicación do extracto da convocatoria vía BDNS no Boletín Oficial da Provincia de Pontevedra, e ata o 1 de febreiro de 2024. Para participar no concurso de comparsas é preciso aportar a seguinte documentación: Destínase un crédito máximo de 6.500,00 € que se imputará á aplicación 334 / 48100 do orzamento de gastos do exercicio 2023 prorrogado para 2024, para os premios aos/ás participantes nos actos programados con motivo do Entroido, polo que se procede ao compromiso de gastos con cargo a exercicios futuros, non achegado documento contable de retención de crédito. Estes 6.500,00 € distribuiranse segundo os seguintes criterios: Entre as demais comparsas participantes, repartiranse o resto dos premios (3.750.—€) que se distribuirán de acordo co nº de compoñentes: Establécese un límite máximo de participación de 20 comparsas no Concurso que serán admitidas por rigoroso orde de Rexistro de Entrada. No caso de que sumadas todas as cantidades propostas como axudas, excedan a consignación orzamentaria, modificaríanse os importes aplicando reducións proporcionais a cada unha delas. Sobre as contías destes premios procederase a aplicar os tributos que correspondan. Serán susceptibles de obter os premios regulados nestas bases as agrupacións de persoas físicas ou xurídicas, públicas ou privadas e sen ánimo de lucro, comunidades de bens ou calquera tipo de unidade económica ou patrimonio separado, que, aínda que careza de personalidade xurídica, poida levar a cabo as actividades ou proxectos ou se atopen na situación que motiva a concesión da presente subvención, e que cumpran os seguintes requisitos: As comparsas concentraranse o sábado 3 de febreiro na Avenida Urbana de Sabarís, á hora indicada pola organización, comezando ás 17 h. o desfile polas rúas da vila, para rematar no Paseo Ribeira, onde o xurado deliberará e acto seguido, entregaranse os premios unha vez remate o Enterro da Sardiña. Se as condicións meteorolóxicas son adversas e non se puidera celebrar o certame na data prevista, a organización reservárase a facultade de fixar unha nova data ou a suspensión definitiva do certame. O procedemento de instrución e resolución levarase a cabo no Departamento de Cultura, nos termos que se regulan nos artigos 23 a 27 da Lei Xeral de Subvencións. O Xurado estará integrado por persoas do mundo da cultura, o deporte, a música, ás letras, etc., designadas polo Concello de Baiona, e levantará acta do resultado do Concurso. O xurado ten liberdade absoluta para xulgar aos participantes nas diferentes modalidades a concursar e, en consecuencia conceder os premios e axudas que avalan estas bases, e en todo caso, pode declarar deserto un ou varios premios, así coma, diminuír a contía das axudas outorgadas pola participación, no caso de falta de méritos de valoración claros e específicos, como de dificultade, orixinalidade, ou calidade, así como pola non participación no enterro da sardiña, ou a asistencia tardía ao mesmo, ou ao Desfile, ou calquera circunstancia que sexa relevante de penalización. Establécense os seguintes criterios de valoración das comparsas. En caso de empate, resolverase por sorteo: Baiona, na data que figura no marxe deste documento, asinado electronicamente. D. Jesús Vázquez Almuíña, Alcalde do Concello de Baiona.